Niy żyje Grażyna Dziedzic
Niy żyje Grażyna Dziedzic, prezydyntka Rudy Ślōnskij. Ôd poru miesiyncy walczyła ze rakym, co bōł wykryty ôd dochtorōw po ôperacyji.
Narodziyła sie we 1954 roku w Bytōmiu. Robiyła na Ôrzegowie za rechtorka, niyskorzij we MÔPS za dyrechtorka. We 2010 kandydowała na sztela prezydynta Rudy i welōnek wygrała. Potym była jeszcze wybiyrano na dwie nastympne kadyncyje.
Ô śmierci Grażyny Dziedzic poinformowoł we społecznościowych mediach Krzysztof Mejer, wiceprezydynt Rudy Ślōnskij. Prawiōł, że: „walczyła do samego kōńca. Do ôstatnich chwil snuła plany na prziszłość, myślała ô trefach ze nojbliższymi i była zaangażowanŏ we sprawy Rudy Ślōnskij. […] Ôna była prawŏ wojowniczka, a bōj ze niymocōm do ôstatnich chwil wiedła ze richtich godnościōm”.
Fany Rudy Ślōnskij do pogrzebu bydōm ôpuszczōne do połowy mastu i przewiōnzane kirym. Pogrzyb je jeszcze sztalowany.
Fotografijo: Adrian Tync / Wikimedia Commons
szl_Latn szl_Latn szl_Latn szl_Latn szl_Latn lim_Latn